
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 216
                                                           din 28 octombrie 2021
privind rectificarea bugetului de venituri şi cheltuieli, pe anul 2021, 

                                                         al S.C. Ecoserv Sig S.R.L. 

 Consiliul Local al Municipiului Sighișoara, întrunit în ședință ordinară,
 Luând act de proiectul de hotărâre, înregistrat cu nr. 29.423/18.10.2021 şi la Consiliul Local Sighișoara cu nr. 29.661/19.10.2021, de referatul de aprobare, înregistrat cu nr. 29.422/18.10.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 

Având în vedere Hotărârea Consiliului Local Sighișoara nr. 49 din 31.03.2011, modificată și completată prin Hotărârea Consiliului Local Sighișoara nr. 105/08.06.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie;

Văzând şi Hotărârea Consiliului Local Sighișoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighișoara nr. 93/31.05.2012 şi modificată prin Hotărârea Consiliului Local Sighișoara nr. 54/28.03.2013;

Având în vedere prevederile art. 31 lit. m) din Actul constitutiv al societății (actualizat), aprobat prin Hotărârea Consiliului Local Sighișoara nr. 54/26.03.2015;

Luând în considerare prevederile art. 4 lit. a) din O.G. nr. 26/2013 privind întărirea disciplinei financiare la nivelul unor operatori economici la care statul sau unităţile administrativ - teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare;

Ţinând cont de prevederile contractului de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017;

Având în vedere Hotărârea Consiliului Local Sighișoara nr. 94/28.04.2021 privind aprobarea bugetului de venituri și cheltuieli, pe anul 2021, al S.C. Ecoserv Sig S.R.L;

Ținând cont de prevederile art. 43 și următoarele din Legea nr. 51/2006, Legea serviciilor comunitare de utilități publice, republicată, cu modificările şi completările ulterioare, precum și de prevederile O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;

Având în vedere prevederile Legii nr. 31/1990 privind societățile, republicată, cu modificările și completările ulterioare, cele ale O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare;

Ţinând cont de prevederile Legii nr. 273/2006 privind finanţele publice locale, cu modificările şi completările ulterioare, de cele ale Legii nr. 15/2021, Legea bugetului de stat pentru anul 2021, precum şi de prevederile Ordinului ministrului finanţelor publice nr. 3.818/2019 privind aprobarea formatului și structurii bugetului de venituri și cheltuieli, precum și a anexelor de fundamentare a acestuia, ale Ordinului ministrului finanţelor publice nr. 1.802/2014 pentru aprobarea reglementărilor contabile privind situaţiile financiare anuale individuale şi situaţiile financiare anuale consolidate, cu modificările și completările ulterioare, de cele ale Legii nr. 227/2015 privind Codul fiscal, cu modificările şi completările ulterioare;

Având în vedere prevederile Legii nr. 52/2003 privind transparenţa decizională în administraţia publică, republicată, cu precădere cele ale art. 7, alin (13) din aceasta;

Ținând cont și de avizul cu nr. 34/08.10.2021, prin care Consiliul de Administrație al S.C. Ecoserv Sig S.R.L. a avizat favorabil rectificarea bugetului de venituri şi cheltuieli pe anul 2021;

Având în vedere Hotărârea Adunării Generale a Asociaților S.C. Ecoserv Sig S.R.L. nr. 16/18.10.2021, prin care s-a aprobat rectificarea bugetului de venituri și cheltuieli pe anul 2021 al societății;
Văzând şi Raportul de specialitate al S.C. Ecoserv Sig S.R.L. cu nr. 2.423/18.10.2021, înregistrat la Municipiul Sighișoara cu nr. 29.425/18.10.2021, prin care se propune rectificarea bugetului de venituri și cheltuieli al S.C. Ecoserv Sig S.R.L., pe anul 2021, aprobat prin Hotărârea Consiliului Local Sighișoara nr. 94 din 28.04.2021;
   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. b), alin. (4) lit. a), alin. (14), art. 139 alin. (1) și alin. (3) lit. a) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 

                                                                         H O T Ă R Ă Ş T E:

Art. 1. Se aprobă rectificarea bugetului de venituri şi cheltuieli al S.C. Ecoserv Sig S.R.L., pe anul 2021, aprobat prin Hotărârea Consiliului Local Sighişoara nr. 94/28.04.2021, conform anexelor nr. 1 - 5, care fac parte integrantă din prezenta hotărâre.
Art. 2. Cu ducerea la îndeplinire a prevederilor prezentei hotărâri se încredinţează S.C. Ecoserv Sig S.R.L., prin director Maior Gheorghe.

Art. 3. Prin grija Secretarului General al Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunostinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan                    
                                              Contrasemnează pentru legalitate
                                      SECRETARUL GENERAL al municipiului,

                                                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Biroul Buget, Contabilitate, Salarizare – Direcția Economică;

  2 ex. S.C. Ecoserv Sig S.R.L.

  9 ex.  

  B.A. 
